
AVIZ

asupra propunerii legislative privind instituirea indemnizaţiei pe viaţă a cascadorilor români de film istoric şi naţional din patrimonial naţional care au activat în perioada 1960-1989
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind instituirea indemnizaţiei pe viaţă a cascadorilor români de film istoric şi naţional din patrimonial naţional care au activat în perioada 1960-1989, trimisă cu adresa nr. P.l.x-900 din 22 noiembrie 2006, înregistrată  sub nr. 31/1407 din 23 noiembrie 2006.
Senatul a respins propunerea legislativă în şedinţa din 14 noiembrie  2006.
Potrivit prevederilor art. 61 din Regulamentul Camerei Deputaţilor, republicat, comisia a dezbătut propunerea legislativă în şedinţa din 6 decembrie 2006.


Membrii comisiei au examinat propunerea  legislativă supusă avizării, expunerea de motive, avizul negativ al Consiliului Legislativ nr.787 din 5.06.2006, precum  şi punctul de vedere al Guvernului, transmis cu adresa nr.2060/ D.P.S.G./4.07.2006. 
În urma dezbaterilor, cu unanimitate de voturi, s-a hotărât avizarea negativă a propunerii legislative, întrucât prin Legea nr. 109/2005 cascadorii sunt încadraţi în categoria artiştilor interpreţi sau executanţi şi, ca atare, nu se impune adoptarea unui act normativ distinct.

În raport de obiectul şi conţinutul său, propunerea legislativă face parte din categoria legilor ordinare.

